- На першым месцы я заўсёды доктар. Зараз займаюся папулярызацыяй сваіх ведаў і ведаў паважаных калег. Мая звышзадача - данесці веды пра чалавека да максімальнай колькасці людзей, вярнуць увагу да саміх сябе. Часам людзі пра свае аўтамабілі раскажуць больш, чым пра саміх сябе. Крый божа прапусціць час замены масла ці заліць не той бензін. Калі мы з машынай зробім нешта не так, то машына не паедзе. А да свайго арганізма можна ставіцца не так уважліва. Толькі калі ён спыняецца, тады пачынаем думаць і... не бяжым да доктара.